《洞中天 全真庵丹井》
金朝·马钰

穿凿须当二九深。甘泉自有应清吟。更祈治病名丹井，相称山清普济心。

人听劝，作知音。重阳妙趣好追寻。紫芝气焰生形象，碧眼真如上宝岑。

作者简介：凤翔扶风人，徙居登州宁海，字元宝，号丹阳子。初名从义，字宜甫。海陵王贞元间进士。世宗大定中遇重阳子王哲，从其学道术，与妻孙不二同时出家。后游莱阳，入游仙宫。相传妻孙氏与钰先后仙去。赐号丹阳顺化真人、抱一无为真人、抱一无为普化真君等。